b'\n_START_ARTICLE_\nRicardo Costa\n_START_SECTION_\nUra\n_START_PARAGRAPH_\nCosta on Boavistan kasvatti, josta h\xc3\xa4n siirtyi naapuriseura Porton reservijoukkueeseen vuonna 1999. H\xc3\xa4n teki ensiesiintymisens\xc3\xa4 Porton edustusjoukkueessa vuonna 2002 kasvattajaseuraansa Boavistaa vastaan. H\xc3\xa4n ei koskaan Portossa pelaamansa viiden kauden aikana onnistunut tekem\xc3\xa4\xc3\xa4n varsinaista l\xc3\xa4pimurtoaan, vaan j\xc3\xa4i l\xc3\xa4hinn\xc3\xa4 joukkueessa pelanneiden Jorge Costan, Pedro Emanuelin, Pepen ja Bruno Alvesin varjoon._NEWLINE_Hein\xc3\xa4kuussa 2007 Costa siirtyi saksalaisseura Wolfsburgiin. Heikohkon alkukauden j\xc3\xa4lkeen h\xc3\xa4n nousi lopulta joukkueen avauskokoonpanoon. Kes\xc3\xa4ll\xc3\xa4 2009 h\xc3\xa4nen piti siirty\xc3\xa4 espanjalaiseen Real Zaragozaan, mutta siirto kuitenkin lopulta kariutui, kun osapuolet eiv\xc3\xa4t p\xc3\xa4\xc3\xa4sseet sopimukseen siirron yksityiskohdista. T\xc3\xa4ten h\xc3\xa4n j\xc3\xa4i Wolfsburgiin tulevaksi kaudeksi. 28. tammikuuta 2010 h\xc3\xa4n sai siirron ranskalaiseen Lilleen, huolimatta saadustaan peliajasta saksalaisseurassa._NEWLINE_17. toukokuuta 2010 Lillen p\xc3\xa4\xc3\xa4dytty\xc3\xa4 kauden p\xc3\xa4\xc3\xa4tteeksi lopulta nelj\xc3\xa4nnelle sijalle, Costa vaihtoi j\xc3\xa4lleen maisemaa siirtyess\xc3\xa4\xc3\xa4n t\xc3\xa4ll\xc3\xa4 kertaa Valenciaan nelivuotisella sopimuksella.\n_START_SECTION_\nMaajoukkue\n_START_PARAGRAPH_\nCosta nousi Portugalin maajoukkueeseen vuonna 2005 ja osallistui seuraavan vuoden 2006 MM-kilpailuihin, jotka pelattiin Saksassa. H\xc3\xa4n pelasi kilpailuissa yhden ottelun pronssiottelussa is\xc3\xa4nt\xc3\xa4maa Saksaa vastaan._NEWLINE_10. toukokuuta 2010 Portugalin maajoukkueluotsi Carlos Queiroz ilmoitti alustavan 24-henkisen miehist\xc3\xb6ns\xc3\xa4 vuoden 2010 MM-kilpailuihin, johon Costa kuului. H\xc3\xa4net valittiin my\xc3\xb6hemmin my\xc3\xb6s lopulliseen turnausmiehist\xc3\xb6\xc3\xb6n.'